CELEX: 32011R0151
Language: fi
Date: 2011-02-18
Title: Komission asetus (EU) N:o 151/2011, annettu 18 päivänä helmikuuta 2011 , Euroopan parlamentin ja neuvoston asetuksen (EY) N:o 854/2004 liitteen I muuttamisesta tarhatun riistan osalta  ETA:n kannalta merkityksellinen teksti

19.2.2011   
            
            
               FI
            
            
               Euroopan unionin virallinen lehti
            
            
               L 46/17
            
         KOMISSION ASETUS (EU) N:o 151/2011,
   annettu 18 päivänä helmikuuta 2011,
   Euroopan parlamentin ja neuvoston asetuksen (EY) N:o 854/2004 liitteen I muuttamisesta tarhatun riistan osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 17 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 854/2004 vahvistetaan ihmisravinnoksi tarkoitettujen eläinperäisten tuotteiden virallisen valvonnan järjestämistä koskevat erityissäännöt.
            
         
               (2)
            
            
               Asetuksen (EY) N:o 854/2004 liitteessä I olevan IV jakson VII luvussa esitetään tarhatun riistan ja tarhatun riistan lihan virallista valvontaa koskevat erityisvaatimukset. Yksi noista vaatimuksista on, että tarkastetun tarhatun riistan tai tarhatun riistan lihan mukana on oltava kyseisen jakson X luvussa esitetyn mallin mukainen todistus.
            
         
               (3)
            
            
               Eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetussa Euroopan parlamentin ja neuvoston asetuksessa (EY) N:o 853/2004 (2) säädetään, että elintarvikealan toimijat voivat tietyin edellytyksin teurastaa tarhattuja sileälastaisia lintuja ja tiettyjä tarhattuja sorkka- ja kavioeläimiä alkuperäpaikalla toimivaltaisen viranomaisen luvalla. Näihin edellytyksiin kuuluu erityisesti se, että teurastettujen eläinten mukana on teurastamoon tuotaessa eläimet kasvattaneen elintarvikealan toimijan ilmoitus sekä virkaeläinlääkärin tai hyväksytyn eläinlääkärin antama ja allekirjoittama todistus. Virkaeläinlääkärin tai hyväksytyn eläinlääkärin antamalla ja allekirjoittamalla todistuksella osoitetaan muun muassa eläimen teurastuksen ja verenlaskun oikea suorittaminen ja teurastuspäivämäärä ja -ajankohta.
            
         
               (4)
            
            
               Asetuksessa (EY) N:o 853/2004, sellaisena kuin se on muutettuna komission asetuksella (EU) N:o 150/2011 (3) sallitaan tietyissä tapauksissa, että todistus eläimen teurastuksen ja verenlaskun oikeasta suorittamisesta ja teurastuspäivämäärästä ja -ajankohdasta sisällytetään elintarvikealan toimijan antamaan ilmoitukseen.
            
         
               (5)
            
            
               Tällaisissa tapauksissa on aiheellista säätää, että virkaeläinlääkäri tai hyväksytty eläinlääkäri tarkistaa säännöllisesti niiden henkilöiden toimintaa, jotka teurastavat eläimet ja suorittavat verenlaskun. Sen vuoksi asetuksen (EY) N:o 854/2004 liitteessä I olevan IV jakson VII lukua olisi muutettava.
            
         
               (6)
            
            
               Lisäksi asetuksen (EY) N:o 854/2004 liitteessä I olevan IV jakson X luvun B osassa esitetään tilalla teurastettuja eläimiä koskevan terveystodistuksen malli. Kyseiseen terveystodistuksen malliin sisältyy kohtia, joissa todistetaan, että teurastaminen ja verenlasku on suoritettu oikein. Olisi annettava uuden terveystodistuksen malli niitä tapauksia varten, joissa asia todennetaan elintarvikealan toimijan antamassa ilmoituksessa.
            
         
               (7)
            
            
               Sen vuoksi asetusta (EY) N:o 854/2004 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 854/2004 liite I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä helmikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 139, 30.4.2004, s. 206.
   
      (2)  EUVL L 139, 30.4.2004, s. 55.
   
      (3)  Ks. tämän virallisen lehden sivu 14
   
      LIITE
      Muutetaan asetuksen (EY) N:o 854/2004 liitteessä I oleva IV jakso seuraavasti:
      
                  1)
               
               
                  Muutetaan VII luvun A osa seuraavasti:
                  
                              a)
                           
                           
                              Korvataan 4 kohta seuraavasti:
                              
                                          ”4.
                                       
                                       
                                          Tilalla tarkastettujen elävien eläinten mukana on oltava X luvun A osassa esitetyn mallin mukainen todistus. Tilalla tarkastettujen ja teurastettujen eläinten mukana on oltava X luvun B osassa esitetyn mallin mukainen todistus. Asetuksen (EY) N:o 853/2004 liitteessä III olevan III jakson 3 kohdan a alakohdan mukaisesti tilalla tarkastettujen ja teurastettujen eläinten mukana on oltava X luvun C osassa esitetyn mallin mukainen todistus.”
                                       
                                    
                        
                              b)
                           
                           
                              Lisätään 5 kohta seuraavasti:
                              
                                          ”5.
                                       
                                       
                                          Kun toimivaltainen viranomainen antaa luvan siihen, että elintarvikealan toimija saa osoittaa eläinten teurastuksen ja verenlaskun sujuneen oikein, virkaeläinlääkärin tai hyväksytyn eläinlääkärin on tarkistettava säännöllisesti sen henkilön toiminta, joka teurastaa eläimet ja suorittaa verenlaskun.”
                                       
                                    
                        
            
                  2)
               
               
                  Lisätään X lukuun C osa seuraavasti:
                  ”C.   Asetuksen (EY) N:o 853/2004 liitteessä III olevan III jakson 3 kohdan a alakohdan mukaisesti TILALLA TEURASTETTUA TARHATTUA RIISTAA KOSKEVAN TERVEYSTODISTUKSEN MALLI